**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení zákon č. 461/2003 Z. z. o sociálnom poistení v znení neskorších predpisov a zákon č. 328/2002 Z.z. o sociálnom zabezpečení policajtov a vojakov a o zmene a doplnení niektorých zákonov

**A.2. Vplyvy:**

|  | Pozitívne | Žiadne | Negatívne |
| --- | --- | --- | --- |
| 1. Vplyvy na rozpočet verejnej správy |  |  |  X  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy | X |  |  |
| – vplyvy na hospodárenie obyvateľstva, | X |  |  |
| – sociálnu exklúziu, | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |
| 6. Vplyvy na služby pre občana, z toho- vplyvy služieb verejnej správy na občana- vplyvy na procesy služieb vo verejnej správe |  | XXX |  |
| 7. Vplyv na manželstvo, rodičovstvo a rodinu | X |  |  |

**A.3. Poznámky**

Návrh zákona bude mať negatívny, nie však výrazný vplyv na rozpočet verejnej správy, pričom vychádzame z nasledovných dát: z údajov, ktoré nám na základe infožiadosti poskytla Sociálna poisťovňa vieme, že v roku 2021 a 2022, kedy ešte platila stará právna úprava, kde bezdetné vdovy a vdovy s jedným vychovaným dieťaťom strácali po jednom roku nárok na vdovský dôchodok, bol počet pozastavených vdovských dôchodkov 834 (2021) a 856 (2022). Dá sa teda predpokladať, že ročne ide o **približne 900 vdov a vdovcov**, ktorým je z dôvodu, že sú bezdetní resp. bezdetné alebo vychovali jedno dieťa, pozastavovaná výplata vdovského dôchodku a musia čakať buď do dovŕšenia 57. roku života alebo až do dosiahnutia dôchodkového veku pre opätovný nárok na výplatu predmetného dôchodku.

Z dát popísaných vyššie je tak možné dôvodiť, že navrhovaná zmena sa môže dotknúť približne tisícky ovodelých osôb ročne.

Ak vezmeme do úvahy **priemernú výšku vdovského dôchodku za september 2023 (359 Eur) a priemernú výšku vdoveckého dôchodku za rovnaké obdobie (296 Eur)**, teda rozptyl medzi 300 - 350 Eur, **celkové mesačné náklady** pri priznaní nároku na vdovský a vdovecký dôchodok pre túto skupinu osôb budú 270 000 - 315 000 Eur. **Ročne to bude spolu 3 240 000 - 3 780 000 Eur**. Výpočet zohľadňuje rozptyl medzi priemerným vdovským a priemerným vdoveckým dôchodkom. S ohľadom na vdovy a vdovcov po výsluhových dôchodcoch a dôchodkyniach, táto kvantifikácia nie je nateraz možná, nakoľko dáta z roku 2023 (po novele zákona z roku 2022) nie sú dostupné a vyplácateľom pozostalostnej renty sú jednotlivé útvary príslušných ministerstiev.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné